Men da hun forærede det til Nordsøen Oceanarium, mente man, at der var tale om et menneskekranie, som derfor gav det videre til politiet, skriver Nordjyskes netavis. Det er nu slået fast, at kraniet stammer fra et menneske, men det er formentlig af ældre dato, oplyser vicepolitikommissær Søren Bach fra lokalpolitiet i Hjørring. - Der er noget, der tyder på, at det har været begravet i jorden, siger han til Nordjyske. Er kraniet fra nyere tid, kan politiet lave en dna-analyse, så det kan sammenlignes med listen over savnede personer. - Aktuelt har vi faktisk et par stykker heroppe i området, som vi mangler, fortæller Søren Bach. Retsmedicinsk Institut i Aarhus skal nu forsøge at slå fast, om kraniet stammer fra en forsvunden person eller en kirkegård i området. Der kan gå op til en måned, før kraniets mysterium er løst.

Opsummering:
En kvinde troede først, at hun havde fingre i et kranie fra en sæl, da hun for 14 dage siden fandt kraniet på stranden ved Tversted.